John Koppang

John Koppang (født 19. juni 1813 i Elverum, død 11. juni 1865 i Elverum) var lærer ved den første faste offentlige skolen i Elverum fra 1842 til sin død, klokker i Elverum kirke og ordfører i Elverum 1847-1851.

Faren Ole Koppang var også lærer. John gikk på Asker seminar, og drev fra 1843 skolen på den nye klokkergården Fossum. (Fossum er i dag en del av Norsk Skogmuseum.) Koppang var på denne tiden den eneste læreren i Elverum med seminarutdannelse.

Koppang var også tillitsvalgt i Elverum sparebank, formann i Elverum gjensidige brannkasse 1863–65 og initiativtaker til det første mannskoret i Elverum.
En minnestein ble reist på graven hans i 1869. Sønnen Ole Koppang var lærer, musikkpedagog og organist.

Referanser 

Norske skolefolk
Ordførere i Elverum